เลขเด็ด
กูรูหนุ่มนักวิเคราะห์เศรษฐกิจ &#8220;อมรเทพ จาวะลา&#8221; ผู้อำนวยการสำนักงานวิจัย ธนาคารซีไอเอ็มบี ไทย แนะว่า ทิศทางเศรษฐกิจจะเป็นอย่างไรจะให้ดูเลขเด็ด &#8220;275&#8221; ไม่ใช่ใบ้หวย แต่ยืนยันได้ว่า เลขนี้มีความหมายและความสำคัญมากต่อทิศทางเศรษฐกิจและการวางแผนธุรกิจ
25 ก.พ. 2558

กูรูหนุ่มนักวิเคราะห์เศรษฐกิจ “อมรเทพ จาวะลา” ผู้อำนวยการสำนักงานวิจัย ธนาคารซีไอเอ็มบี ไทย แนะว่า ทิศทางเศรษฐกิจจะเป็นอย่างไรจะให้ดูเลขเด็ด “275” ไม่ใช่ใบ้หวย แต่ยืนยันได้ว่า เลขนี้มีความหมายและความสำคัญมากต่อทิศทางเศรษฐกิจและการวางแผนธุรกิจ
เริ่มด้วย เลข “27” คือวันที่ 27 ก.พ. กระทรวงพาณิชย์จะประกาศตัวเลขการส่งออก ก็แอบลุ้นอยู่ว่าตัวเลขการส่งออกของไทยจะฟื้นตัวหรือยัง
อีกตัว คือ เลข “2” คือวันที่ 2 มี.ค. ต้องจับตาตัวเลขเงินเฟ้อที่กระทรวงพาณิชย์จะประกาศ แต่ไม่ต้องเป็นห่วงนะ แม้ว่าเงินเฟ้อจะติดลบ แต่เป็นติดลบเพราะราคาน้ำมันลดลง
และตัวเลขสุดท้าย เลข “5” คือวันที่ 5 มี.ค. การประชุมคณะนโยบายการเงินของมาเลเซีย ต้องจับตาดูเป็นพิเศษว่าจะมีการปรับดอกเบี้ยนโยบายขึ้นหรือไม่ เพราะอาจเป็นชนวนก่อสงครามค่าเงินในภูมิภาคนี้ก็ได้